विगत केही वर्ष यता, खास गरी सन् २००५ को परिवर्तन पछि, नेपाली भूमिमा बढ्दो राजनीतिक अस्थिरता तथा भारतीय र अमेरिकीहरूको यहाँ चुलिँदो हैकमका कारण नेपालमा चीन-प्रतिकूल वातावरण बन्ने चिन्ता बेइजिङ्गलाई छ । चुपचाप काम गर्ने चीन यतिबेला खुला रुपमा आउनु भनेको अब अति भयो भन्ने सन्देशका रुपमा बुझ्नु उपयुक्त हुन्छ । यस सन्दर्भमा सन् १९६२ मा चीनका विदेशमन्त्री चेन यीले दिएको चेतावनी स्मरण गर्नु सान्दर्भिक हुन्छ ।
